Survival International
Survival International - tarptautinė žmogaus teisių gynimo organizacija, besispecializuojanti čiabuvių teisių gynime. Įkurta 1969 m. Londone. Organizacijos misija - čiabuvių teisių į savo gyvenamąją vietą, kultūrą, religiją, kalbą gynimas, pagalba tiriant tautų kalbas, vykdant švietimą, skatinant savivaldą. Siekia lygiaverčio gamtoje gyvenančių tautų vertinimo, ne kaip atsilikusių, turinčių progresuoti, laukinių. Survival International kovoja prieš rasistinę, asimiliacinę politiką, agresyvią evangelinių misijų, iškasenų gavybos, miškų kirtimo bendrovių veiklą, partizanų, armijų vykdomus genocidus. Veiklos metodai įvairūs: kreipiamasi į atsakingas organizacijas, vykdomas informacinis šturmas, protestai, pasitelkiamas lobizmas, autoritetingų asmenų įtaka.